CELEX: 22016D1118
Language: lv
Date: 2016-06-10 00:00:00
Title: Kopienas un Šveices Iekšzemes transporta komitejas Lēmums Nr. 1/2016 (2016. gada 10. jūnijs) par transportlīdzekļu nodevu sistēmu, kas Šveicē piemērojama no 2017. gada 1. janvāra [2016/1118]

9.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 186/36
            
         KOPIENAS UN ŠVEICES IEKŠZEMES TRANSPORTA KOMITEJAS LĒMUMS Nr. 1/2016
   (2016. gada 10. jūnijs)
   par transportlīdzekļu nodevu sistēmu, kas Šveicē piemērojama no 2017. gada 1. janvāra [2016/1118]
   KOMITEJA,
   ņemot vērā Eiropas Kopienas un Šveices Konfederācijas Nolīgumu par preču un pasažieru pārvadāšanu pa dzelzceļu un autoceļiem (1) (turpmāk “nolīgums”) un jo īpaši tā 51. panta 2. punktu,
   tā kā:
   
               (1)
            
            
               Saskaņā ar nolīguma 40. pantu Šveice no 2001. gada 1. janvāra iekasē transportlīdzekļu nediskriminējošu nodevu par izmaksām, kuras rada attiecīgie transportlīdzekļi (“smago kravas transportlīdzekļu satiksmes nodeva saistībā ar pakalpojumu sniegšanu”). Šo nodevu diferencē atbilstīgi emisiju standartiem (EURO klasēm), kas iedalīti trijās kategorijās.
            
         
               (2)
            
            
               Šajā nolūkā nolīguma 40. panta 2. un 4. punktā ir noteikts nodevu vidējais svērtais apjoms, maksimālā nodeva visvairāk piesārņojošo transportlīdzekļu kategorijai, kā arī maksimālā atšķirība starp dažādu kategoriju nodevām.
            
         
               (3)
            
            
               Ņemot vērā Šveicē ekspluatēto transportlīdzekļu parka modernizāciju, proti, to, ka arvien vairāk transportlīdzekļu atbilst visjaunākajiem EURO standartiem, Kopienas un Šveices Iekšzemes transporta komitejai EURO standartu kategoriju sadalījums ir jāpielāgo atbilstīgi trim nodevu kategorijām.
            
         
               (4)
            
            
               Būtu jāsaglabā attiecīgās kategorijas nodevas apmēra samazinājums par 10 %, kas paredzēts Kopienas un Šveices Iekšzemes transporta komitejas 2011. gada 10. jūnija Lēmumā Nr. 1/2011 (2) un piemērots emisiju klases EURO II un III transportlīdzekļiem, kuriem uzstādīta sertificēta cieto daļiņu filtru sistēma,
            
         IR NOLĒMUSI ŠĀDI.
   1. pants
   Tādu smago kravas transportlīdzekļu satiksmes nodeva saistībā ar pakalpojumu sniegšanu, kuru faktiskā pilnā masa nepārsniedz 40 tonnas un kuri veic 300 km garus pārbraucienus, ir šāda:
   
               —
            
            
               1. kategorijas nodeva – 372,00 Šveices franki,
            
         
               —
            
            
               2. kategorijas nodeva – 322,80 Šveices franki,
            
         
               —
            
            
               3. kategorijas nodeva – 273,60 Šveices franki.
            
         2. pants
   Emisiju klases EURO III transportlīdzekļiem, kā arī visiem transportlīdzekļiem, kas laisti ekspluatācijā pirms EURO III standarta stāšanās spēkā, piemēro 1. kategorijas nodevu.
   Emisiju klases EURO IV un V transportlīdzekļiem piemēro 2. kategorijas nodevu.
   Emisiju klases EURO VI transportlīdzekļiem piemēro 3. kategorijas nodevu.
   3. pants
   Piemēro attiecīgās kategorijas nodevas apmēra samazinājumu par 10 %, kas saskaņā ar Kopienas un Šveices Iekšzemes transporta komitejas Lēmuma Nr. 1/2011 1. pantu piešķirts emisiju klases EURO II un III transportlīdzekļiem, kuriem uzstādīta sertificēta cieto daļiņu filtru sistēma.
   4. pants
   Šis lēmums stājas spēkā 2017. gada 1. janvārī.
   
      Bernē, 2016. gada 10. jūnijā
      
         
            Šveices Konfederācijas vārdā –
         
         
            priekšsēdētājs
         
         Peter FÜGLISTALER
      
      
         
            Eiropas Savienības vārdā –
         
         
            Eiropas Savienības delegācijas vadītājs
         
         Fotis KARAMITSOS
      
   
   
      (1)  OV L 114, 30.4.2002., 91. lpp.
   
   
      (2)  OV L 193, 23.7.2011., 52. lpp.